CELEX: 62017CN0462
Language: hu
Date: 2017-08-01 00:00:00
Title: C-462/17. sz. ügy: A Landgericht Hamburg (Németország) által 2017. augusztus 1-jén benyújtott előzetes döntéshozatal iránti kérelem – Tänzer & Trasper GmbH kontra Altenweddinger Geflügelhof Kommanditgesellschaft

16.10.2017   
            
            
               HU
            
            
               Az Európai Unió Hivatalos Lapja
            
            
               C 347/14
            
         A Landgericht Hamburg (Németország) által 2017. augusztus 1-jén benyújtott előzetes döntéshozatal iránti kérelem – Tänzer & Trasper GmbH kontra Altenweddinger Geflügelhof Kommanditgesellschaft
   (C-462/17. sz. ügy)
   (2017/C 347/17)
   Az eljárás nyelve: német
   
      A kérdést előterjesztő bíróság
   
   Landgericht Hamburg
   
      Az alapeljárás felei
   
   
      Felperes: Tänzer & Trasper GmbH
   
      Alperes: Altenweddinger Geflügelhof Kommanditgesellschaft
   
      Az előzetes döntéshozatalra előterjesztett kérdés
   
   A 110/2008/EK rendelet (1) II. mellékletének 41. pontjában felsorolt összetevők esetében olyan összetevőkről van-e szó, amelyeket a szeszesitalnak a tojáslikőr kereskedelmi megnevezéssel történő értékesítés érdekében minimálisan tartalmaznia kell (minimumkövetelmény), vagy a 110/2008/EK rendelet II. mellékletének 41. pontja a „tojáslikőr” kereskedelmi megnevezéssel értékesíteni kívánt termék megengedett összetevőit kimerítően sorolja fel?
   
      (1)  A szeszes italok meghatározásáról, megnevezéséről, kiszereléséről, címkézéséről és földrajzi árujelzőinek oltalmáról, valamint az 1576/89/EK tanácsi rendelet hatályon kívül helyezéséről szóló, 2008. január 15-i 110/2008/EK európai parlamenti és tanácsi rendelet (HL 2008. L 39., 16. o.)